CELEX: 32011D0343
Language: bg
Date: 2011-03-09 00:00:00
Title: 2011/343/ЕС: Решение на Съвета от 9 март 2011 година за сключването на Споразумението между Европейската общност и Хашемитско кралство Йордания за научно и технологично сътрудничество

17.6.2011   
            
            
               BG
            
            
               Официален вестник на Европейския съюз
            
            
               L 159/1
            
         РЕШЕНИЕ НА СЪВЕТА
   от 9 март 2011 година
   за сключването на Споразумението между Европейската общност и Хашемитско кралство Йордания за научно и технологично сътрудничество
   (2011/343/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 186 във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:
   
               (1)
            
            
               Комисията договори от името на Общността Споразумение между Европейската общност и Хашемитско кралство Йордания за научно и технологично сътрудничество.
            
         
               (2)
            
            
               Споразумението бе подписано от представителите на страните на 30 ноември 2009 г. в Брюксел и се прилага временно от подписването му съгласно член 7, параграф 2 от Споразумението до сключването му.
            
         
               (3)
            
            
               Вследствие на влизането в сила на Договора от Лисабон на 1 декември 2009 г. Европейският съюз замести Европейската общност и е неин правоприемник.
            
         
               (4)
            
            
               Споразумението следва да бъде сключено от името на Съюза,
            
         ПРИЕ НАСТОЯЩОТО РЕШЕНИЕ:
   Член 1
   Споразумението между Европейската общност и Хашемитското кралство Йордания за научно и технологично сътрудничество, се одобрява от името на Съюза (1).
   Член 2
   Председателят на Съвета извършва от името на Съюза нотификацията, предвидена в член 7, параграф 2 от Споразумението, и нотифицира Хашемитското кралство Йордания за следното:
   
      „Вследствие на влизането в сила на Договора от Лисабон на 1 декември 2009 г. Европейският съюз замести Европейската общност и е неин правоприемник, като от тази дата упражнява всички права и поема всички задължения на Европейската общност. Следователно позоваванията на „Европейската общност“ в текста на Споразумението се считат, където е уместно, за позовавания на „Европейския съюз“.“
   
   Член 3
   Настоящото решение влиза в сила в деня на приемането му.
   
      Съставено в Брюксел на 9 март 2011 година.
      
         
            За Съвета
         
         
            Председател
         
         CSÉFALVAY Z.
      
   
   
      (1)  Вж. страница 108 от настоящия брой на Официален вестник.